il-Madonna fl-Arti Sagra Huma ħafna dawk l-artisti li għalkemm ikunu għamlu ftit xogħol biss tul il-karriera tagħhom, jew li forsi jkunu għexu għal perjodu qasir f'pajjiżna, li għandhom ix- xogħol tagħhom fil-knejjes tagħna. Kull tant dawn il-kwadri, għalkemm ikunu ta' ċertu valur, ma tantx ikunu popolari man-nies jew biex nuża kliem aħjar, ma tantx ikunu jgawdu devozzjoni. Jista' jkun li dawn jidrilhom hekk għaliex ikunu fil- knejjes li fihom l-opri ta' ċertu valur ikunu bil-bosta u allura tonqsilhom l-attenzjoni — tan-nies. Wieħed minn dawn il-kwadri huwa dak tal-Madonna bil-Bambin li qiegħed fil-Knisja Arċipretali ta' Santa Katerina fiż-Żejtun. Dan huwa xogħol li sar fis-sena 1672 mill-artist Pedro Nunez de Villavicencia, Kavallier Spanjol tal-Ordni tal-Kavallieri ta' San Gwann. Il-kwadru huwa kopja ta' ieħor li kien sar minn artist Messinis u li kien intilef biż-żmien li kien għadda minn fuqu. Meta sar dan il- kwadru l-ewwel darba, f'Malta kien hawn diversi artisti minn Messina mqabbda biex jiddekoraw il-Palazzi, Bereġ u Knejjes tal- Ordni tal-Kavallieri. Interessanti l-fatt li hemm kopja oħra ta' dan il-kwadru fil-Kappella tal-Palazz tal-Verdala fil-Buskett. Ix-xogħol f'dan il-kwadru huwa wieħed fin ħafna. Fih naraw il- Madonna b'ħarsa mimlija ħlewwa u grazzja bil-bambin f'ħoġorha u b'idejha ma' xulxin. Il-Ħarsa fuq wiċċ il-bambin hija espressiva ħafna, donnu l-artist ried jgħidilna li minn ċkunitu Ġesu' ried li jwasslilna l-kliem li lissen fuq is-Salib, 'Ġwanni Din Hi Ommok'. Ninnutaw wkoll li l-artist poġġa lill-Madonna fuq tron. Dan biex ikompli jurina lill-Madonna bħala Reġina tagħna lkoll. Mil-kuluri li fih dan il-kwadru jispikka dak dehebi li jdawwar ras il-Madonna. Xogħol sabiħ ħafna, iżda fuq kollox espressjoni ta' mħabba u devozzjoni li aħna lkoll għandna jkollna lejn Ommna Marija tal- 'Qalb Bla Tebgħa' Il-Festa t-Tajba lil Kulħadd.